Diari Oficial de la Generalitat Valenciana


Sumari del DOGV 9580, del 21-04-2023 (2023/4247)

Extracte de la Resolució de 14 d'abril de 2023, del director de l'Agència Valenciana de Foment i Garantia Agrària, per la qual es convoquen les ajudes per a l'apicultura per al període comprés entre l'1 d'agost i el 31 de desembre de 2022 en el marc del Programa Apícola Nacional 2020-2022 en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4247


Data del document
:   14-04-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 14 d'abril de 2023, del director de l'Agència Valenciana de Foment i Garantia Agrària, per la qual es convoquen les ajudes per a l'apicultura per al període comprés entre l'1 d'agost i el 31 de desembre de 2022 en el marc del Programa Apícola Nacional 2020-2022 en la Comunitat Valenciana. [2023/4247]  
BDNS (identif.): 688605.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/688605)  
  
Primer. Convocatòria  
Es convoquen per al període comprés entre l'1 d'agost i el 31 de desembre de 2022, en règim de concurrència competitiva, les ajudes incloses en el Programa Apícola Nacional amb càrrec a la línia S0830000 (CAP IV) de l'Agència Valenciana de Foment i Garantia Agrària (d'ara en avant, AVFGA), per un import global màxim de 130.000 euros. El finançament serà distribuït de la següent forma: 50 % fons europeus, 25 % Ministeri d'Agricultura, Pesca i Alimentació i 25 % Generalitat Valenciana  
  
Segon. Beneficiaris  
Podran sol·licitar les ajudes les organitzacions representatives amb personalitat jurídica pròpia i cooperatives apícoles (d'ara en avant agrupacions) amb seu a la Comunitat Valenciana.  
En tot cas, els apicultors sol·licitants que formen part de les agrupacions descrites hauran de complir les condicions exigides als titulars de l'explotació apícola establides en l'article 3.1.1 de l'Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es van aprovar les bases reguladores de les ajudes per a millorar les condicions de producció i comercialització de mel en la Comunitat Valenciana.  
  
Tercer. Finalitat  
Convocar de manera extraordinària per a l'anualitat 2022 de despeses generades en el període comprés entre l'1 d'agost i el 31 de desembre de 2022, les subvencions previstes en l'Ordre 10/2022, en concret, les despeses per contractació de tècnics i administratius.  
  
Quart. Ordre de bases  
Ordre 10/2020, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es van aprovar les bases reguladores de les ajudes per a millorar les condicions de producció i comercialització de mel en la Comunitat Valenciana  
  
Cinqué. Termini de presentació de sol·licituds  
El termini de presentació de les sol·licituds serà de quinze dies hàbils a comptar des de l'endemà de la publicació d'aquest extracte previst en l'article 20.8.a de la Llei 38/2003.  
  
Sisé  
Les sol·licituds hauran de formular-se a través del la seu electrònica de la Generalitat en l'adreça d'internet: sede.gva.es/es/proc1209.  
  
València, 14 d'abril de 2023. El director de l'Agència Valenciana de Foment i Garantia Agraria: Rogelio Llanes Ribas.